Oportunitats per a les empreses industrials a França. ACCIÓ - Agència per la competitivitat de l'empresa\nOportunitats per a les empreses industrials a França\nDes de la Cambra de Comerç de Manresa i amb la col·laboració d’ACCIÓ, et facilitem les pautes per tenir èxit comercial amb empreses franceses del sector industrial, tot entenent com respondre a les seves necessitats de compra.\nTambé et presentarem la Missió a la fira Siane que tindrà lloc a Toulouse del 23 al 25 d’octubre de 2018, un esdeveniment únic en el que, com a empresa industrial, podràs conèixer i establir relacions comercials amb els responsables de compra de les empreses de la regió d’Occitània.\nExplicar la missió que tindrà lloc en el marc de la Fira Siane a Toulouse (França). Aquesta missió empresarial consistirà en promoure la participació de les empreses subcontractistes catalanes en un estand compartit de la fira i organitzar visites individuals amb les empreses franceses visitants.\nUna empresa industrial d’entre 10 i 50 treballadors, que facturi més d’un milió d’euros, preferentment dels sectors de la maquinària, els components d’automòbil, sistemes industrials o mobilitat sostenible.\nPresentació del sector industrial a França amb focus en la regió d'Occitània i les oportunitats per a les empreses catalanes de subcontractació\n- Presentació de la Fira Siane Toulouse\nCarole Egea, directora de projectes d'internacionalització de l'Oficina d'ACCIÓ a París


Pont d'Enseula: Pedallassos\nLa Magda "Carrascle" s'encarrega que el seu pare aclareixi alguna cosa d'aquest costum transgressor. I, efectivament, el Cisco "Carrascle" recorda haver tirat pedallassos a les cases que s'enfadaven més. Els trapelles deien: "Aquí us els deixem!", i llavors els tiraven dins de l'entrada i arrencaven a córrer perquè no els enxampessin.\nLa Fany s'encarrega de preguntar-ho a la Dolores, la seva mare. Diu que l'Anton, el seu home, en parlava. La canalla tirava trossos de torretes i fins i tot de càntirs, per divertir-se. Especialment a "cal Quico", perquè l'home tenia molt de caràcter, i s'ho passaven bé, fent-lo enrabiar.\nEl Pep "Carrascle" afegeix una informació valuosa al que en diu atempats rurals amb què s'entretenia de menuda la generació que ara passa dels vuitanta anys. Ha sentit dir al seu pare que, de petits, ell i la seva colla llençaven a les entrades de les cases cànteres plenes d'aigua i plomes de gallina. Pel que sembla les plomes amb l'aigua s'enganxaven a terra i, en assecar-se, costaven d'arrencar.\nFoto inferior, font dels Sants Metges. © Paüls, 2009


Superada la tercera etapa del Repte Top Cable 7 Deserts: Mojave (USA) | Top Cable\nSuperada la tercera etapa del Repte Top Cable 7 Deserts: Mojave (USA)\nA Top Cable volem recordar el Repte Top Cable 7 deserts conquerit per Sergio Fernandez fa justament 7 anys.\n“La travessa dels deserts de Califòrnia, des de la frontera mexicana fins a la Vall de la Mort, limitant amb Nevada. L’aventura no ha estat exempta de dificultats. “\nPROBLEMES AMB EL VENT\nLa travessa dels deserts de Califòrnia va ser la més curta de les que van formar el Repte Top Cable 7 Deserts. No obstant això, els forts vents que bufaven a la zona van ser el seu pitjor malson. “A Anza Borrego el vent em va ajudar un dia, però al dia següent no vaig poder-me moure del campament. El vent gairebé destrossa el meu càmping”, recorda Sergio Fernández.\nUna altra de les dificultats bàsiques la va superar amb la previsió i l’experiència: “Sempre he portat una garrafa de 5 litres d’aigua com a reserva d’emergència. Ha valgut la pena perquè en dues ocasions no vaig aconseguir avituallarme d’aigua en llocs on en teoria hi havia gent vivint”, recorda l’aventurer.\nEXPLOSIÓ DE FLORA I FAUNA AL DESERT\nPerò no tot van ser penalitats i dificultats. Durant la travessia vaig poder contemplar la realitat del desert florit. Les pluges torrencials d’aquest hivern van fer florir espècies vegetals que es creien extintes ja que no es veien des de feia dècades. Tal explosió de vida va suposar que els petits mamífers abundessin i també els depredadors, com els coiots o les serps de cascavell, amb els quals el cicloaventurero va tenir alguns trobades que descriu com “fascinants, el millor del viatge”.\nPots veure la pel · lícula de l’aventura en aquest enllaç de Bicyclemovies i en aquest altre enllaç de TV3.cat


home 2017 – Inntec Andorra\nANDORRA 4.0. LA INNOVACIÓ I LES NOVES TECNOLOGIES\nAPLICADES AL MÓN DEL TURISME I DEL COMERÇ\nCENTRE DE CONGRESSOS D'ANDORRA LA VELLA - SALA CONSÒRCIA\n29 i 30 de novembre de 2017\nINNOVATION AND NEW TECHNOLOGIES SUMMIT\nEn l’àmbit actual de desenvolupament de sectors d’alt valor afegit, a Andorra s’estan impulsant projectes i iniciatives, tant des del sector públic com des del privat, que busquen incrementar la competitivitat del sector empresarial nacional.\nDes del Clúster d’Innovació i Noves Tecnologies, es vol promoure l’organització d’unes Jornades que mostrin els avenços i tendències, els projectes impulsats, així com els productes i serveis que s’ofereixen en l’àmbit de la innovació, noves tecnologies i sectors afins per part d’empreses, emprenedors i institucions.\nEn aquesta segona edició, s’ha marcat una temàtica concreta per tal d’aprofundir en un debat més acotat: “L’evolució 4.0 aplicada a Andorra”\n“L’ACTUA Clúster de la Innovació i Noves Tecnologies” (ACTinn) d’Andorra organitza les 2nes Jornades INNTEC.\nACTinn és una Associació sense ànim de lucre, amb personalitat jurídica i capacitat d’organitzar aquest tipus d’esdeveniments, per consens dels seus socis.\nL’Open Innovation Week és una setmana que acull diversos actes, esdeveniments, sessions de treball i tallers relacionats amb les noves tecnologies i la innovació en aquest sector.\nEnguany, a banda de les Jornades INNTEC, se celebrarà una jornada temàtica a determinar, una jornada formativa així com un taller lúdic.\nLes Jornades de la Innovació i les Noves Tecnologies d’Andorra (INNTEC) s’han marcat com a objectiu donar visibilitat a la feina i projectes generats pel clúster, així com a les activitats, productes i serveis que ofereixen els seus socis i altres actors implicats amb la innovació i les noves tecnologies, tant a nivell nacional com internacional.\nDel 29 al 30 de novembre de 2017\nLa sala Consòrcia del Centre de Congressos d’Andorra la Vella acollirà la sessió d’inauguració, ponències, sessions de treball i demostracions.\nA tal efecte, es crearan quatre espais de treball per acollir tots els actes programats.\n* L’hotel oficial del Congrés, Sport Hotel Resort & Spa Andorra, i el domini esquiable de Grandvalira, posaran a disposició dels congressistes un pack-esquí que permetrà a aquells congressistes que ho desitgin poder allargar la seva estada a Andorra amb una promoció excepcional que els permetrà gaudir del relax i l’esquí durant les jornades de divendres i dissabte.\nINSCRIU-TE ARA A LES JORNADES\nSALA CONSÒRCIA - CENTRE DE CONGRESSOS D’ANDORRA LA VELLA DEL 29 AL 30 NOVEMBRE 2017\n09:00AM - SALA CONSÒRCIA\n09:30AM - SALA CONSÒRCIA\n10:00AM - SALA CONSÒRCIA\n11:00AM - SALA CONSÒRCIA\n11:20AM - SALA CONSÒRCIA\n13:30PM - SALA CONSÒRCIA\n15:00PM - SALA CONSÒRCIA\nFi de la sessió de tarda\n18:00PM - SALA CONSÒRCIA\n17:30PM - Conclusions\nL’organització de les Jornades INNTEC posarà a disposició d’aquelles empreses que vulguin donar visibilitat als seus projectes, la possibilitat de realitzar una sessió treball o un debat, en una sala degudament equipada a tal efecte. A més, el ponent podrà assistir al dinar networking per intercanviar coneixements amb els congressistes.\nLa seva proposta de participació serà analitzada per la junta organitzadora de les jornades INNTEC. Si us plau, ompliu i envieu el formulari adjunt. Abans del 30 de setembre es notificaran les sessions de treball aprovades.\n*El sol·licitant de la proposta de participació acceptada es compromet a fer la inscripció ‘ponent’ i el seu pagament abans del 30 d’octubre.\nL’organització vetllarà per convidar a speakers de prestigi que donin valor afegit a les ponències.\nTotes les ponències, sessions de treball i activitats paral·leles es duran a terme a la sala Consòrcia del Centre de Congressos d’Andorra la Vella.\nBlocs Temàtics de les ponències:\nEconomia i Legal\n* S’està treballant en el programa definitiu amb les ponències concretes que s’oferiran en els dos dies que duren les Jornades. En les pròximes setmanes, ja el podreu consultar.\nSol·licitud de sessions de treball:\n– Accés a ponències\n– Accés zona contact business (coffee-breaks)\n– Accés dinars Networking\n– Accés a Afterworks\n– Ponència/sessió de treball de 20 minuts\nTARIFA: 150 euros (+IGI)\n50% de descompte als socis ACTinn\nL’organització de les Jornades INNTEC habilitarà un espai d’exposició al Centre de Congressos d’Andorra la Vella, que acollirà diferents estands d’empreses expositores interessades a mostrar els seus productes i serveis.\nAquest espai inclourà una zona work-shop per realitzar-hi tallers i demostracions. Igualment, s’habilitarà una zona de contact business, perquè els congressistes i expositors puguin fer networking.\nPer adquirir un dels estands a la zona d’exposició, haureu d’omplir el formulari adjunt. La vostra sol·licitud ha de ser aprovada prèviament per la junta organitzadora de les Jornades INNTEC. En breu ens posarem en contacte amb vosaltres.\nTarifa estand modular (3×3 metres quadrats) 650 euros (+IGI)\nSocis ACTinn 20% descompte\nINNTEC diversificarà les activitats en diferents escenaris del Centre de Congressos d’Andorra la Vella\nÀrea de networking\nPARTNERS OFICIALS | COL·LABORADORS | SPONSORS


El Parlament demana la compareixença de la ministra de Foment per les constants avaries després de la "normalització del servei" La República\nEl Parlament demana la compareixença de la ministra de Foment per les constants avaries després de la “normalització del servei”\nLa comissió de Política Territorial del Parlament ha aprovat aquest dimecres demanar la compareixença de la ministra de Foment, Magdalena Álvarez, perquè informi sobre ‘la situació del sistema ferroviari de Renfe’. L’aprovació d’aquesta sol·licitud s’ha fet gràcies als vots de CiU, que era qui ho demanava, ERC i PPC. Així, els republicans han votat per separat dels seus socis de Govern, PSC i ICV-EUiA, que hi han votat en contra. El grup mixt (C’s) s’hi ha abstingut. La petició de compareixença apareix després de les constants avaries i retards que acumula el servei de Rodalies aquestes darreres setmanes, després de la suposada “normalització del servei” que havia d’arribar al setembre.\nAquest dimecres s’ha produït la primera vegada que el Parlament demana la compareixença d’un ministre del govern espanyol. La comissió de Política Territorial ha aprovat una sol·licitud de compareixença de la ministra de Foment presentada per CiU per parlar sobre Rodalies de Renfe. La federació nacionalista ha aconseguit el suport d’ERC, que ha trencat la disciplina de vot amb els seus socis de Govern, i del PPC.\nSegons l’article 59.5 del nou Estatut, ‘els càrrecs públics i el personal al servei de les administracions públiques que actuen a Catalunya tenen l’obligació de comparèixer a requeriment del Parlament’. Així, aquesta petició es fa a l’empara del que diu l’Estatut, tot i que alguns partit interpreten que això no obliga la compareixença de ministres. De fet, els partits no han mostrat pràcticament cap confiança en que la ministra comparegui a la cambra catalana.\nA dins de la comissió, el diputat de CiU Josep Rull considera que demanar a la ministra que doni explicacions al Parlament ‘és un acte de dignitat nacional’. Al faristol del Parlament, l’encara portaveu parlamentari, Felip Puig, ha celebrat que s’hagi aprovat aquesta compareixença, tot reconeixent que es tracta d’un ‘gest simbòlic’. Puig creu que la ministra ‘no sabrà aprofitar l’oportunitat per venir a demanar a disculpes’ a la cambra catalana i ‘presentar-hi la seva dimissió’.\nDes d’ERC, el diputat Miquel Àngel Estradé ha donat suport a la compareixença, tot i fer un discurs on ha defensat la feina feta des de la Generalitat davant del caos viscut a Rodalies de Renfe. ‘Les explicacions de la ministra no ens han convençut’, ha dit. El portaveu parlamentari republicà, Joan Ridao, creu que aquesta petició de compareixença està ‘plenament justificada’ tant per ‘la incompetència demostrada per la per la ministra’ com pel fet que ‘cap dels seus subordinats’, com ara el delegat del govern espanyol a Catalunya, Joan Rangel, s’han negat a comparèixer. Ridao ha lamentat que el PSC no s’hagi sumat a aquesta petició i ha defensat que la posició dels republicans és ‘coherent’.\nUn altre partit que hi ha votat a favor és el PP, tot i que la portaveu parlamentària, Carina Mejías, ha qüestionat el fet que parlaments autonòmics ‘puguin fer seguiment i control’ de ministres, ja que considera que això s’ha de produir a les Corts espanyoles. De fet, creu que hi ha mecanismes que ‘no s’han de duplicar aquí’.\nDes del PSC, el diputat Roberto Labandera ha assegurat que aquesta petició ‘no té cap base ni competencial ni procedimental’ i que ‘els ministres han de comparèixer a les Corts generals’. El portaveu adjunt del PSC al Parlament, Joan Ferran, creu ‘normal’ que les forces polítiques vulguin ‘singularitzar-se’, en referència a ERC, però ha afegit que ‘aquesta no és la millor forma de singularitzar-se’. A més, ha afegit que ‘això és més aviat un acte simbòlic, efectista’ i que ‘hi ha una part d’espectacle’.\nFerran ha dit que tothom sap que ‘la ministra no vindrà’ i s’ha preguntat si CiU ‘no confia en Duran per fer aquesta feina’ o que ERC ‘no confia en Tardà’ per fer-ho al Congrés dels Diputats. ‘Cadascú al seu lloc, els seus procediments’, ha dit, tot dient que encara ‘no han explotat fins al fons totes les possibilitats de les cambres’. En tot cas, creu que aquest episodi és ‘fum, espectacle i pur simbolisme’.\nEl portaveu parlamentari d’ICV-EUiA, Jaume Bosch, creu que l’aprovació d’aquesta petició de compareixença ‘no deixa de ser una anècdota sense cap tipus d’efecte’ i ha remarcat que l’article de l’Estatut ‘no està pensat per fer comparèixer ministres al Parlament’, sinó per a càrrecs com el del delegat del govern espanyol a Catalunya. Tot i criticar la gestió d’Álvarez, Bosch ha atribuït la posició d’ERC a les enquestes o a la preparació de la seva Conferència Nacional, tot dient que ‘es posen neguitosos’. Bosch ha afegit que ERC ‘sap que la ministra no té cap obligació de venir al Parlament’ i ha lamentat que ‘s’utilitzin malament els recursos parlamentaris’.\nFinalment, el diputat del grup mixt José Domingo (C’s) ha explicat que el seu grup ha decidit abstenir-se, tot retraient a CiU que ho plantegi ‘com un acte de dignitat nacional’. A més, creu que el fet que ERC hagi trencat el vot amb els seus socis ‘escenifica una nova situació en clau electoral’ i que els republicans ‘han ensenyat múscul per demostrar al Govern que no té la majoria ben consolidada’.


Altafulla i Torredembarra prenen la paraula | RevistaCastells.cat\n9 Juliol, 2015\tActualitat\nCap de setmana d’alta intensitat a les places castelleres. Altafulla i Torredembarra centraran la principal atenció, gràcies a la previsió de veure grans castells amb algunes de les colles punteres. També en molts altres indrets (Vic, Banyeres del Penedès, Esparraguera i la plaça d’Osca de Barcelona) es preveuen actuacions de nivell alt durant el cap de setmana.\nEl doble compromís dels Castellers de Vilafranca a Altafulla i Torredembarra del cap de setmana podria desembocar en un recital verd i amb possibilitat de veure gamma extra, segons les darreres previsions. Dissabte es trobaran amb la Colla Vella recent arribada de la Xina i amb els Xiquets de Tarragona amb ganes de fer més en aquesta temporada. La plaça del Pu d’Altafulla aspura a veure aquest dissabte la seva millor actuació global. Diumenge, la Jove de Tarragona serà a Torredembarra, junt amb els de l’Alt Penedès, en una primera trobada veritable de les dues colles després del fair play viscut a Milà. Eel millor castell vist en aquesta plaça en els darrers anys va ser el 9de8 carregat dels verds l’any passat, un llistó superable vist l’estat de les colles.\nVic, amb Minyons de Terrassa i Castellers de Barcelona de convidats, també celebra la seva Festa Major. Junt amb els Sagals s’espera que puguin oferir una de les diades destacades de la matinal del diumenge. A Banyeres, la Colla Joves i els Nens del Vendrell poden oferir alguna novetat en els seus respectius registres. A sants, els borinots tancaran la seva tripleta de caps de setmana previs a les vacances amb la intenció de repetir l’actuació de dissabte passat a Tarragona (3de9f, 4de9f, 4de8a, pde6)\nHora: 18.30h. Lloc: Plaça de l’Ajuntament\nHora: 18h. Lloc: Plaça del Pou\nDiada d’estiu dels Castellers de Sants a Barcelona\nHora: 18.30h. Lloc: Plaça d’Osca\nActuació a Malgrat de Mar\nHora: 19:30h . Lloc: Parc Francesc Macià\nHora: 18h. Lloc: Plaça Major\nFesta major de Mira-sol a Sant Cugat del Vallès\nHora: 19h. Lloc: Mira-sol\nHora: 18h. Lloc: Plaça de la Vila\nHora: 11.30h. Lloc: Plaça del Castell\nHora: 12h. Lloc: Plaça de l’Ajuntament\nPodeu consultar la resta de l’agenda a la web de la Coordinadora www.cccc.cat\nFoto: 4de9f dels Xiquets de Tarragona, l’any passat a la Diada de les Cultures d’Altafulla\nEls Minyons trenquen registres


Seixanta-un poemesDos dies més de sudNatura morta amb nensL'edat d'OrFocs d'octubre\nD'un dia a l'altre, 40\nAny de publicació: 2013. 2ª edició\nNotes de premsa “Parcerisas demostra novament la seva qualitat de mestre perquè el seu dietari posa l'accent en aspectes trivials del que veu, però també ens acompanya tant com ho van fer els seus poemaris anteriors, realistes, fràgils i de supervivència”.\nDavid Castillo, El Punt Avui “Un cuidat i curiós artefacte literari”.\nCarles Geli, El País “Aquest dietari bell i original ens mostra un narrador vigorós, pletòric, que no pot deixar de beneficiar-se de la mirada d'un gran poeta”.\n“Un exercici contemplatiu. No es tracta d'un estudi, ni un assaig, ni tan sols una llista de xifres. És un passeig, el d'un viatger anònim que es deixa portar per la curiositat. No busca res, troba. Flueix la prosa elegant, amb humor”.\nNúria Escur, La Vanguardia “És la primera incursió en el gènere del memorialisme, un gènere pel qual el poeta està particularment dotat. Som davant d'un llibre d'una gran potència humana, verbal i artística”.\nSam Abrams, El Mundo “Escriptura i traducció són aquí sinònims: quan escriu, Parcerisas intenta traduir-se i traduir el món, fer de mitjancer entre realitats diverses, a la manera del Walter Benjamin de Dietari de Moscou”.\n“Una obra peculiar, tant en la seva part formal com en l'ajustada declaració d'intencions: descriure abans que opinar, desarrelar els prejudicis occidentals davant una realitat estranya, com és la d'una ciutat com ara Pequín, tan incommensurable i desconeguda per l'autor. Un dietari que ens subjuga per la llengua, l'originalitat i el matís reflexiu en les observacions, pel to humil i antitòpic, i per algunes descripcions i perplexitats extraordinàries”.\n“L'experiència vital és el motor de l'apassionant dietari de Francesc Parcerisas. No és només una reflexió sobre l'aventura del viatge, sinó sobre la precarietat de les nostra formació cultural davant l'estranyesa que ens ofereix un altre vella cultura i un món com és la Xina. L'escriptor ofereix una apassionant lliçó sobre el valor de l'estranyesa davant allò desconegut com a camí cap al coneixement d'aquest jo que sempre s'escapa”.\n“La prosa d'un poeta sempre té una musicalitat especial, i si, per afegitó, aquest poeta ens tradueix un feix de poemes de la tradició clàssica xinesa, la bellesa està assegurada. Parcerisas, com recomanava Walter Benjamin, es va saber perdre per la ciutat creant un laberint ple de detalls, de sensacions, de coloraines i de petits climes que ens donen tot el seu esperit de comprensió d'un lloc tan estranger, tan allunyat de nosaltres. Una mescla d'ingenuïtat i de bellesa extraordinàries i commovedores. Un llibre entretingudíssim”.\nBiel Mesquida, Diario de Mallorca “Ens conta, amb un llenguatge literari potent, d'alta qualitat expressiva, les vivències d'unes setmanes a la capital xinesa. Un llibre que no puc sinó qualificar de magnífic. Sí, Parcerisas, una de les nostres veus més notables”.\n“Una obra deliciosa i suggerent, de to poètic, que ens descobreix magistralment els valors i la literatura d'una societat culturalment molt diferent i geogràficament prou allunyada, però alhora ben present a casa nostra”.\n“Un dietari original i bell en què l'escriptura és la gran protagonista. El bagatge creatiu i vital de Francesc Parcerisas ha propiciat una obra tan atractiva per als amants de la literatura com La primavera a Pequín. Ara bé, el més interessant és que el llibre obre el camí a una nova etapa del poeta: el de la prosa de no ficció, en què pot emergir la fusió del Parcerisas lector i el Parcerisas creador”.\n“Un llibre ple de petites sorpreses. Un collage àgil, amè i estranyament complementari. Sense pretensió de sentar càtedra, amb una prosa límpida i evocadora, amb la mirada fresca i curiosa de qui se sap passavolant sense voler ser turista, l'autor ens transporta a una altra ciutat i a una altra cultura”.\n“Per a tots aquells que també vam viure un primer mes fent el badoc en aquesta i tantes altres ciutats, La primavera a Pequín és, en definitiva, el dietari que ens hauria agradat saber escriure".\nAra “Crec que tots aquells lectors que ja coneixen l'obra poètica de Francesc Parcerisas no se sorprendran amb la cuidada i serena prosa -exquisida sense escarafalls- que traspuen les línies d'aquest dietari. Poesia i somnis com un perfecte contrapunt literari a les anotacions d’una mirada encuriosida”.


Holiday Inn Express Hotel & Suites Seaside Convention Center Seaside (OR) Estats Units - Ofertes d'hotels amb els MILLORS DESCOMPTES EN LÍNIA\n34 North Holladay Drive, Seaside, Seaside (OR), Estats Units, 97138 - Veure al mapa\nHoliday Inn Express Hotel & Suites Seaside Convent, ubicat a Seaside, Seaside (OR), és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Per opcions de turisme i atraccions locals, no es necessita anar enfora ja que l'hotel gaudeix proximitat a Beach Books, Antique Mall, The Buzz on Broadway.\nInterContinental Hotels Group és ben reconeguda per la seva qualitat de serveis i el seu personal amable, i Holiday Inn Express Hotel & Suites Seaside Convent compleix amb aquesta expectativa. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, recepció 24 hores, instal.lacions per a minusvàl.lids, Zones públiques amb Wi-Fi, aparcament de cotxes.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix instal.lacions fantàstiques, incloses bany, centre esportiu, piscina coberta, sala de jocs, per ajudar-vos a relaxar després d'un carregat dia a la ciutat. Gaudeixi d'incomparable serveis i d'una localització de prestigi a Holiday Inn Express Hotel & Suites Seaside Convent.\nTots els tipus de viatgers (125) Parelles (61) Viatgers en solitari (13) Famílies amb infants petits (31) Famílies amb infants grans (9) Grups (11)


Agenda cultural món octubre 2018 - The New Barcelona Post\nAgenda cultural món octubre 2018\nNova York, 14 i 15 d'octubre\nL’obra del compositor romàntic Hèctor Berlioz, vistosa i plena de color, ja va despertar l' interès de John-Eliot Gardiner, prestigiós director de música antiga, als seus primers anys. Doncs la consciència del modes interpretatius adequats a cada època no competeix únicament al tipus de música comunament referida com "antiga" (fins i tot aquesta si aquesta ha estat la víctima, en efecte, dels principals abusos interpretatius en bona part del segle XX). Al Carnegie Hall, els dies 14 i 15 d'octubre podran gaudir-se peces de diferents períodes compositius de Berlioz, algunes tan líriques com Harold a Itàlia, inspirada per una obra de Lord Byron i que cedirà part del protagonisme a la viola d'Antoine Tamestit -un instrument poques vegades escoltat com a solista- així com àries extretes de Les Troyens. Pel que fa al dia 15, el plat fort serà sens dubte la Symphonie fantastique, la composició de Berlioz que més s'acostuma a programar pel seu component intensament evocador, que a través de recursos sonors transporta l'oient pels escenaris precisats en els títols de les seves moviments.\nParís, 17 d'octubre\nTres amics -el violoncel·lista Jean-Guihen Queyras, la violinista Isabelle Faust, i el pianista Alexander Melnikov, que han protagonitzat desenes de concerts i gravacions- reunits a la Philharmonie de París per interpretar peces de càmara d'un compositor, Wolfgang A. Mozart,\nque ja a la seva època es reunia amb amics (abans d'això, amb els seus més propers, sobre tot pare i germana) per interpretar la seva pròpia música. Per captar alguna cosa d'aquelles vetllades, els instruments que faran servir els amics a la Philharmonie daten de l'època, començant pel piano que tocarà Melnikov, de 1791 (al desembre d'aquest any va morir Mozart), una de les joies del Musée de la Musique, fabricat pels germans Johann Gottfried i Johann Wilhelm Grabner. Encara que l'empremta de Mozart en Beethoven ha estat sovint recordat, probablement de forma exagerada, sembla pertinent assenyalar com algunes de les peces programades -concretament, la Sonata per a violí i piano, KV 378 i els dos Trios per a piano i cordes K. 496 (en sol major) i 502 (si bemoll major), de gran riquesa de contingut- anticipen, tot i ser profundament clàssiques, la nova i més elevada consideració de les peces de cambra que el geni de Bonn assoliria. A més, es gaudirà de la Sonata per a piano KV. 332, no especialment popular, però de factura excel·lent i amb un moviment lent encisador, que l'art de Melnikov enarborarà per sobre de modes interpretatives i períodes històrics.\nLeipzig, 10 d'octubre\nLa sala gran de la Gewandhaus de Leipzig, acostumada a les actuacions de la seva sensacional orquestra simfònica\n(aquest mes, sense anar més lluny, programarà simfonies de Beethoven, Mahler i Berlioz, en concerts molt recomanables) acull una actuació de tendència minimalista, protagonitzat per l'islandès Ólafur Arnalds. Certament, en els prestatges de les poques botigues de discos encara estan en actiu pot trobar-se una gravació centrada en Chopin, que reinventa al costat de la pianista Alice Sara Ott, però el seu àmbit preferit no és el de la tradició clàssica sinó la improvisació com a forma de creació partir d'una base ferma, de referència, que li proporciona una altra tradició, la de certs compositors nòrdics, com Arvo Pärt, influències que comparteix al costat de Max Richter -recomanada la seva actuació en Montreal- i el malaguanyat Johann Johannsson, l'última actuació de qui vam recomanar i fa menys d'un any, sense saber òbviament que el final estaria tan a prop...\nMontreal, 9 d'octubre\nLa música de Max Richter beu descaradament de les fonts del minimalisme d'Arvo Pärt i del gust per les cèl·lules recurrents d'un Phillip Glass -per esmentar només a dos, ja que podríem afegir l'experimentació de Morton Feldman i Steve Reich-\nmalgrat la qual cosa la seva proposta no deixa de sonar captivadora. A l'èxit del seu Vivaldi recomposed, sentit fa un parell de temporades a l'Auditori sota la direcció del violinista David Hope, podem afegir la incursió en el món del cinema, amb la presència sub limine en tantes llars a través de sèries de gran abast com The Leftovers, el tema de la qual -emotiu i punyent- és seu, com també el corresponentment emprat a la pel·lícula Arrival de Dennis Villeneuve. Podríem recordar, així mateix, el seu ambiciós projecte Sleep, un projecte profundament minimalista tot i consistir en la interpretació en directe de melodies que acompanyen la pràctica de l’activitat inconscient comunament referida com "dormir". En auditoris de Berlín, París o fins i tot Madrid es va buidar el pati de butaques, sent substituïdes per matalassos perquè els oients durant una nit es deixessin bressolar per aquelles melodies. Melodies que han estat resumidament recopilades en un CD, també, perquè tothom pugui escoltar-les a casa seva despert o en loop -si ho desitja- dormint les seves set o vuit hores. Tot això per posar en situació, i presentar el concert de Max Richter a Montréal com una cita de gran interès, centrada en la interpretació del disc The Blue Notebooks, que el mateix compositor va elaborar el 2004 emprant textos de Franz Kafka, a manera de reflexió sobre la violència a la nostra societat. Va prosseguir aquest camí amb l'àlbum Infra, de 2010, l'altra obra que s'escoltarà a la Place de Arts.\nCinema i Música. Metròpolis\nMadrid, 6 d'octubre\nLa idea d'interpretar música en directe en ocasió de la projecció de pel·lícules de cinema mut es remunta de fet a la praxi d'aquella època, quan en les albors de la cinematografia, abans de la sonorització de les cintes, diversos músics o un de sol\n(habitualment teclat o òrgan) s'ocupava d'il·lustrar les escenes i preparar els espectadors a l'acció representada en pantalla, fent-los partícips d'aquella segona realitat. A l'Auditorio Nacional de Madrid, com al Palau de la Música Catalana, s'ha optat per recuperar el format d'acord amb les possibilitats que s'obren amb aquest retorn als orígens, sigui per interpretar la partitura composta expressament o per improvisar, com ha fet en diverses ocasions l'organista Juan de la Rubia. En la present programació de Metròpolis, l'Orquestra Nacional d'Espanya sota la direcció de Nacho Paz interpretarà la banda sonora originalment composta per de Gottfried Huppertz. L'obra mestra de Fritz Lang, que data de 1927, segueix apareixent-com una producció fascinant i icònica, influent per la seva temàtica i aclaparadora per l’abundància de recursos escènics (extres, efectes especials, decorats, disseny de mobiliari...). Amb el nou metratge, uns vint-i-cinc minuts descoberts el 2008, Metròpolis deixa de ser només una visió distòpica de la ciutat futura. Evidentment, es manté la contraposició de dues formes de vida, oposant la condició esclava dels oprimits, que generen l'energia per la manutenció de l'esplèndida ciutat, als que viuen, feliçment, en la superfície del costat dels gratacels. Però aporta més matisos, i per tant guanya en profunditat. Cal recordar que és, alhora, la primera representació del replicant, l'altre jo (en format cibernètic) que al segle XIX els romàntics anomenaven amb el temible nom de Doppelgänger. L'ombra que, sense ser jo, se’m sembla tantíssim... donant peu a confusions d’identitat potencialment sinistres. És el que passa amb la visió d'una compassiva Maria, un cop és suplantada pel robot Futura, el ball de la qual despertarà els instints més baixos d'uns i altres, en lloc d'apaivagar els respectius ànims, per desgràcia del protagonista que està enamorat d'ella. La reunió d'eros i thanatos, present ja en L'home de la sorra, es retrobarà a través de desdoblaments femenins que representen el essencialment inaprehensible de la realitat desitjada, en cintes tan memorables com Vertigo d'Alfred Hitchcock, o Carretera perduda de David Lynch.\nMadrid, fins al 10 de novembre\nL’art del fotògraf Chema Madoz plasma escenes amb objectes artificiosament preparats per donar peu a l'equívoc o, potser millor, a un tipus de confusió profundament significativa, reveladora. No són endevinalles a l'estil de Magritte, ni meres picades d'ullet o bromes, però certament -com en aquells casos- requereixen de la compleció del missatge ocult / visible per part de l'espectador, que assumeix com a propis els elements representats, la simplicitat dels quals no impedeix que despertin una perplexitat inspiradora. A la Galeria Elvira González es mostren 34 fotografies en blanc i negre: "Veurem com la descontextualització de la imatge de l'objecte fotografiat dota a aquest d'un nou significat que adquireix sentit davant els ulls de cada espectador”, expliquen els organitzadors. El filòsof i historiador de l'art Luis Arena, remata: "gràcies a Madoz sabem quantes vides diferents li haguessin pogut esperar a un fòsfor o a una escala, si el seu destí no hagués estat el de servir finalment a la nostra necessitat de foc o de vèncer la gravetat. Tots aquests mons de Madoz són mons improbables, certament, però no impossibles: aquí estan davant nostre per demostrar-nos la seva realitat".\nNova York, fins al 28 d'octubre\nReconeguda sobretot pels primers plans de flors, en una mena d'intromissió en la intimitat de les plantes, Giorgia O'Keefe és així mateix autora de llenços en què retrata la natura des de certa distància.\nMuntanyes, cascades i fruits exòtics són alguns dels seus temes. Molt oportuna la recopilació de 10 obres realitzades durant la seva estada a Hawaii al Museu Botànic de Nova York, en la mesura que permet gaudir no només de la natura reunida i cultivada amb fins expositius i de conscienciació ecològica sinó també una petita mostra de la seva recreació artística.\nThrough a Different Lens: Stanley Kubrick Photographs és una exposició imprescindible per a tot admirador del director nord-americà, i per extensió per a tot amant de l'art cinematogràfic. Com es recorda a l'exposició del CCCB\n-que recomanem a l'Agenda Cultural de la ciutat de Barcelona- Kubrick va demostrar a una edat primerenca el seu interès per la reproducció fotogràfica de la realitat, en aquest cas a través de les lents d'una càmera fotogràfica . Es conserven més de 12.000 negatius dels seus treballs per a la publicació Look -amb la qual va començar a col·laborar als 17 anys- corresponents als 129 encàrrecs que li van fer. En la present mostra, al Museum of the City of New York, es pot veure una eloqüent selecció d’aquells així com una sèrie de materials inèdits, que -en paraules dels organitzadors- capten "el pathos de la vida ordinària amb una sofisticació que desmenteix la seva curta edat". Instantànies que demostren ja aquella sensibilitat perfeccionista, l’extrema cura en els detalls de composició i la captació del moment pregnant. Una exposició perfectament complementària a l'esmentada a l’Agenda de Barcelona.\nChicago, fins al 14 d'octubre\nÚltims dies per gaudir amb una exposició de radical actualitat, i no obstant això "arqueològica". Doncs tal com evidencia el títol de forma màximament clara, del que es tracta, a través de diferents propostes, és mostrar com una generació -els anomenats millennials-\nhan crescut i per tant viscut des de sempre en l'era digital, disposant de la real virtualitat d'Internet. Al web s'ofereixen explicacions de gran interès, a propòsit de les diferents seccioms que componen la mostra, així com els noms dels artistes convocats. Quedem-nos amb les primeres línies a manera de resum "I Was Raised on the Internet [em vaig criar en l'era d'internet] se centra en com Internet ha canviat la manera com experimentem el món. A causa dels nous tipus de jocs i entreteniment, i l'augment de les xarxes socials i les maneres alternatives de representació, la quotidianitat ja no és el que solia ser. Les formes en què interactuem entre nosaltres han canviat a través de la naturalesa connectada dels dispositius de telecomunicacions a Internet, incloses les aplicacions mòbils, les xarxes socials i els grans motors de recerca, que s'han convertit en eines quotidianes per a persones de tots els àmbits. Noves maneres, no només de veure sinó també de sentir, han sorgit en resposta a això”.\nLondres, fins al 4 de novembre\nLa vida de Frida Kahlo, no només el seu art, s'ha convertit en motiu d'interès i fins i tot veneració, una figura pràcticament mítica o -segons recorden al web- “icònica”.\nPer aquesta raó una exposició com la present -per primer cop fora de Mèxic- centrada en els vestits i altres objectes personals podrà interessar i satisfer les inquietuds més o menys artístiques del visitant. La forta personalitat de Frida es veu reflectida en els ítems que exposa aquesta galeria de disseny londinenca, objectes que durant 50 anys van romandre ocults. L'èxit és tal, que s'exhibeix el cartell de "Sold Out", amb l'esperançadora postil·la: "Es pot comprar un nombre limitat d'entrades per ordre d'arribada, a partir de les 10.00 a l'entrada principal".


Cop d'efecte de la Policia Local d'Alella contra robatoris a les urbanitzacions - XCatalunya.cat\nCop d’efecte de la Policia Local d’Alella contra robatoris a les urbanitzacions\nLa Policia Local d’Alella incorpora un dron per combatre els robatoris a les urbanitzacions\nCop d'efecte de la Policia Local d'Alella contra robatoris a les urbanitzacions\nAlella pateix una mitjana anual de 85 robatoris amb violència als domicilis des de fa pràcticament una dècada –amb l’única excepció del 2020 per l’esclat de la pandèmia. Els robatoris es concentren sobretot a les urbanitzacions i en zona boscosa, on proliferen un gran nombre de finques molt disseminades al llarg del territori. És, segons l’alcalde, Marc Almendro, la principal preocupació del municipi pel que fa a la seguretat ciutadana.\nPer combatre-ho, la Policia Local ha adquirit aquest any un dron d’última generació que permetrà el patrullatge aeri de les zones de més difícil accés. El cos també ha incorporat càmeres unipersonals per als agents i estrena una unitat canina per a una millora global de la seguretat ciutadana al poble.\nEl 2021 Alella va acabar amb 77 robatoris amb violència en domicilis, dels quals 72 van ser consumats i només cinc van quedar en intents frustrats o bé es van poder evitar. Són dades “inacceptables”, explica l’alcalde, però que es repeteixen any rere any des del 2014, quan aquesta tipologia delictiva es va disparar.\nFins al 2013, la mitjana d’assalts a les cases era de 44 cada any, però en els darrers vuit anys les xifres s’han duplicat. Els pitjors anys van ser el 2016 i el 2018, quan es fan fregar el centenar de robatoris en només un any. La majoria es concentren en els últims mesos de l’any, quan les tardes es fan més curtes i la foscor fa més impunes els lladres.\nTanta és la preocupació que el pròxim mes d’abril Alella encetarà un procés obert que vol comptar amb la participació de la ciutadania per fer un “front comú als robatoris”. Entretant, la Policia Local no deixa d’adoptar mesures per minimitzar l’impacte de les bandes de lladres que tenen en els municipis del Baix Maresme un dels deus objectius preferits.\nAlella compta des de fa anys amb càmeres lectores de matrícules als accessos del poble. En té un total de 23 connectades amb bases de dades policials per detectar si entren al municipi vehicles robats o que se’ls relacioni amb algun altre delicte anterior. L’accés dels lladres, però, es fa sovint a peu per la muntanya i és aquí on la Policia Local vol estrènyer el cercle.\nEl nou dron té visió nocturna tèrmica i permet enviar avisos a través de missatges d’àudio: “Permetrà tenir un patrullatge aeri enfocat als robatoris en el perímetre del bosc”, es felicita l’alcalde. Almendro també destaca la seva utilitat en la recerca de persones perdudes o en el seguiment d’incendis forestals.\nA més del dron, l’Ajuntament d’Alella ha fet més inversió destinada a la Policia Local per tal de millorar la seguretat global al municipi. Per primer cop els agents tindran càmeres universonals als seus uniformes –n’hi haurà tres i la durà un agent per torn–. L’objectiu és enregistrar aquelles actuacions més complexes per certificar la bona praxis policial.\nAquest divendres també s’ha presentat la unitat canina, que configura la Winter, una gossa de quatre anys propietat d’un dels agents de la Policia Local. Tots dos han participat en cursos de formació perquè la gossa pugui detectar la presència d’estupefaents o participar en sessions educatives amb escoles.\nL’alcalde, Marc Almendro, afirma que la seguretat ciutadana és “un pilar” de la qualitat de vida i defensa que si Alella és “un referent de la qualitat de vida” també ha de fer aquesta “aposta clara” per continuar millorant la seguretat ciutadana en el seu conjunt.\nTags: Alella, urbanitzacions\n2 pensamientos sobre “Cop d’efecte de la Policia Local d’Alella contra robatoris a les urbanitzacions”\nRetroenllaç: Gran gest de dos policies locals d'Esplugues de Llobregat - XCatalunya.cat\nRetroenllaç: Un conductor borratxo es queda inconscient mentre condueix i la fa grossa a Altafulla - XCatalunya.cat


Menopausa – Apapatxar\nLa menopausa és la desaparició de la menstruació, i per tant també de l’edat fèrtil d’una dona. Aquesta desaparició va acompanyada d’un descens important de les hormones sexuals femenines (recordeu que en vam parlar fa alguns mesos? Aquí teniu l’entrada per si necessiteu revisar-la).\nQuan una nena neix ja es determina la quantitat d’òvuls que desenvoluparà i, entre els 40 i 50 anys ja queden pocs fol·licles ovàrics capaços de reaccionar davant la presència de l’hormona foliculoestimulant (FSH) i l’hormona luteïnitzant (LH). Si recordem, en edat fèrtil, la baixa presència d’estrògens i progesterona provocaven l’activació de l’hormona gonadotropines (GnRH) per augmentar la presència de FSH i LH i començar la maduració dels fol·licles ovàrics, que augmenta la presència d’estrògens.\nQuan parles amb qualsevol dona major de 55 anys sobre la menopausa, et parla del que viu o va viure quan va començar aquest període: sofocos, augment de pes, retenció de líquid, insomni, presència de pél facial, depressió… Algunes t’acaben parlant de la sequedat vaginal, del dolor durant les relacions sexuals, de la incontinència urinària, de la baixada de libido… Tots aquests símptomes són habituals, però em nego a pensar que són normals. Si us fixeu amb la cita del principi, és una mostra d’aquesta inconformitat respecte el concepte de la menopausa.\nEls símptomes que acompanyen la menopausa són a causa dels intents que fa el cos per augmentar els estrògens i tornar a començar el cicle, cosa que no aconsegueix. Més endavant us parlaré una mica d’evolució, però hi ha un fet curiós, i encara per demostrar, sobre tots aquests símptomes relacionats amb la menopausa. Es creu que aquesta irritabilitat, aquests sofocos, la depressió, els canvis d’humor, etc. eren senyals necessaris per a què la resta de membres de la tribu sabessin que aquella femella deixava de ser fèrtil.\nJo no vull tractar cap dona com una malalta pel fet d’estar en l’etapa de menopausa, ja que alguns d’aquests símptomes són a causa de la mala adaptació hormonal. Quan parlo de mala adaptació hormonal, em refereixo a tots aquells productes químics que entren en el nostre cos, sigui per l’alimentació, pels materials on guardem els aliments, pels productes de cosmètica, etc., i que es comporten com a hormones: són els famosos disruptors endocrins. Us deixo un episodi de Quequicom que parla sobre això i que vaig trobar molt interessant http://blogs.ccma.cat/quequicom.php?itemid=53992 .\nQuan s’observa el regne animal (incloent els humans com a animals), som la única espècie que presenta la menopausa de forma habitual, ja que les altres femelles animals són fèrtils fins a la seva mort. És cert que hi ha certes femelles en captivitat que presenten una infertilitat en edat avançada, però és un fet esporàdic i, s’ha de tenir en compte que s’ha alterat el seu hàbitat.\nEn el passat, la menopausa, a nivell evolutiu, simbolitzava el suport d’una femella que ja no havia de criar els seus fills perquè era infèrtil. I a més a més, assegurava que les mares fossin suficientment joves per a poder veure tot el creixement dels seus fills, que no hi hagués competència en la reproducció dels gens entre una mare i la seva filla i que es disminuïssin les possibilitats d’avortament o malformacions relacionades en la reproducció en edat avançada.\nAbans de res, hem del parlar del col·lagen. El col·lagen és una proteïna present en molts dels teixits del cos (articulacions, ossos, pell, músculs i tendons) i que proporciona resistència, elasticitat i flexibilitat. A nivell de l’esfera pèlvica, s’ha descobert que hi ha receptors estrogènics en els diferents components (epitelis, teixit connectiu, teixit vascular, tendons i músculs), i això ens ajuda a entendre per què apareixen els símptomes a nivell vaginal amb la menopausa.\nEl que podem fer, tan si ja tenim els símptomes com si ho volem prevenir, és una consulta amb un fisioterapeuta especialitzat amb reeducació del sòl pelvià. Els objectius que ens hauríem de marcar són: prendre consciència del sòl pelvià i de la postura, activar la musculatura del sòl pelvià i de la faixa abdominal, assegurar-nos una bona hidratació, proporcionar els suports externs necessaris (lubricació, pessaris, etc.). I amb suport d’altres especialistes, evitar el sobrepès, el restrenyiment, la inflamació intestinal, entre altres.\nPublicat el 6 de Juny de 2017 per ApapatxarPosted in dolor, estrògens, Fisioteràpia, foliculoestimulant, gonadoropines, hormona, luteïnitzant, progesterona, Prolapse, restrenyiment, Sòl pelvià, TractamentEtiquetat col·lagen, Dieta, dolor, esfera abdomino-pelviana, estrògens, hormona, incontinència urinaria, menopausa, prolpase, restrenyiment, Sòl pelvià.\nAnterior Previous post: La respiració: per què ens calma?\nSegüent Next post: ELS RITMES CIRCADIANS: relació amb l’insomni i l’obesitat\n3 thoughts on “Menopausa”\nRetroenllaç: Alimentación y menopausia – Apapatxar


Bentota Resort Bentota Sri Lanka - Ofertes d'hotels amb els MILLORS DESCOMPTES EN LÍNIA\nS/N Dedduwa Gangarama Temple Elpitiya Road, Dedduwa, Bentota ,Sri Lanka, Bentota, Bentota, Sri Lanka, 80500 - Veure al mapa\nTant si es tracta d'un viatge de plaer com si és de negocis, Bentota Resort és una elecció d'allotjament magnífica quan visiten Bentota. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Bentota. L'hotel ofereix accés a una gran gama de serveis, inclosos Wi-Fi gratuït en totes les habitacions, recepció 24 hores, aparcament de cotxes, servei d'habitacions, transport hotel/aeroport.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat a cada habitació. Durant el dia podeu gaudir de l'atmòsfera relaxant de jardí. Bentota Resort és la vostra destinació si buscau allotjament de qualitat a Bentota.


Benicàssim aprova el projecte bàsic de remodelació del carrer Torre Sant Vicent com a demostrador ambiental d'ús ceràmic - Diari Millars, informació local en valencià.\nBenicàssim aprova el projecte bàsic de remodelació del carrer Torre Sant Vicent com a demostrador ambiental d’ús ceràmic\nLa remodelació del carrer s’emmarca en una iniciativa europea Life i pretén demostrar la viabilitat de la utilització de la ceràmica com a material que permeta una construcció sostenible en la recollida d’aigües per a la seua reutilització.\nMillorar la capacitat d’adaptació de les ciutats al Canvi Climàtic i promoure l’ús d’estructures verdes en els seus plans urbanístics, és l’objectiu dels plans europeu Life. Benicàssim se sumeix a esta iniciativa amb l’engegada del projecte Life-CERSUDS. Este projecte, que suposarà la remodelació del carrer Torre Sant Vicent, incorpora el desenvolupament i implementació d’un demostrador urbà fabricat principalment amb ceràmica de baixa qualitat.\nSusana Marquès, alcaldessa de Benicàssim ha assenyalat que “el nostre municipi ha demostrat constantment la seua preocupació pel creixement i desenvolupament sostenible i est és un pas més en este compromís. Volem demostrar que les ciutats som capaces d’engegar sistemes innovadors que servisquen d’exemple a altres municipis en el que és la reutilització de materials i també en la reutilització d’aigua”.\nEl projecte bàsic de l’obra s’ha aprovat definitivament en Junta de Govern esta mateixa setmana. La seua configuració consisteix en un sistema urbà de drenatge sostenible (SuDS) amb baixes emissions de carboni per a la rehabilitació d’àrees urbanes. Este SuDS, comptarà amb una superfície permeable, la pell de la qual estarà formada per un sistema innovador, de baix impacte mediambiental, basat en l’ocupació de rajoles ceràmiques amb baix valor comercial al qual s’ha denominat CERDREN.\nEn les passades setmanes, l’ajuntament va publicar el concurs públic de licitació de la compra del material ceràmic necessari per al projecte, ja que la seua adquisició és una de les parts de finançament que aporta el municipi.\nCom han explicat els tècnics municipals, els avantatges d’este innovador sistema de drenatge permetrà: Reduir les inundacions per pluges torrencials augmentant les superfícies permeables en les ciutats. Reutilitzar l’aigua emmagatzemada durant el període de pluges per al seu aprofitament en els períodes de sequera. Reduir volums de vessament i cabals punta que acaben arribant a la xarxa de col·lectors i per tant a l’estació depuradora o al mig receptor.\nPost més nousBisontes Castelló segueix sense conéixer la derrota després de véncer 5-1 al Manzanares FS\nPost més vellsEl virus zika va suposar un risc a causa d’una mutació


David Torrents denuncia la manca de neteja de les rieres de Badalona.\nEl president del Junts per Catalunya Badalona demana al govern una acció contundent per netejar totes les rieres de la ciutat abans no comenci la tardor.\nAquest matí, David Torrents, ha pogut comprovar insitu l’estat de deixadesa i la gran quantitat de deixalles de tots tipus que hi ha depositades a les rieres de la ciutat; brutícia que, per altra banda, acaba a mar després d’algun episodi de pluja forta.\nTorrents afirma que «la ciutat té un problema que ve de lluny i és l’acumulació de plàstics i residus flotants a mar i que l’origen d’aquests materials és majoritàriament la terra, per la qual cosa és allà on s’ha d’actuar». És per això, que David Torrents ha demanat al govern del PP «una actuació immediata abans la tardor, època més freqüent d’episodis de pluja, per netejar les rieres de la ciutat, el clavegueram i els embornals».\nTorrents recorda que abans d’estiu el govern del PP va presentar una campanya amb l’objectiu de potenciar la projecció de la ciutat i atraure visitants per impulsar la recuperació del sector turístic local, i per això, tal i com afirma David Torrents, «si realment aquest és l’objectiu, cal que el govern municipal es posi les piles amb temes de manteniment i neteja i solucioni, d’una vegada per totes, el problema de la brutícia que va a parar a l’aigua de mar».


Stein Hotel Salzburg Àustria - Ofertes d'hotels amb els MILLORS DESCOMPTES EN LÍNIA\nGiselakai 3-5, Ciutat vella de Salzburg, Salzburg, Àustria, 5020 - Veure al mapa\nSuite amb vista a la fortalesa (Suite with Fortress View)\nBarri Ciutat vella de Salzburg Salzburg-Süd Altres New Town New Town Itzling\nStein Hotel, ubicat a Ciutat vella de Salzburg, Salzburg, és una destinació popular per a viatgers. Tota l'emoció del centre de la ciutat és només a 0.5 km. Els visitants d'aquest hotel, poden gaudir d'anar a les atraccions més importants de la ciutat: Swarovski Boutique, Steingasse, Das Kino.\nAmb una oferta de serveis hotelers superior i ampla gama d'entreteniment, Stein Hotel és compromet a que la seva estada sigui el més còmoda possible. Per anomenar algunes de les comoditats de l'hotel, hi ha servei d'habitacions 24 hores, Wi-Fi gratuït en totes les habitacions, recepció 24 hores, express check-in/check-out, magatzem d'equipatge.\n56 habitacions que es distribueixen sobre 7 plantes ofereixen una càlida i plaentera escapada i comoditats modernes com ara televisió de pantalla plana, connexió sense fils a internet (cortesia), habitacions per a no fumadors, aire condicionat, calefacció. A més, l'oci que l'hotel ofereix assegurarà que tengui molt a fer durant el dia. Stein Hotel és un lloc ideal d'estada pels viatgers que busquin encant, comfort i facilitat a Salzburg.\nTots els tipus de viatgers (49) Viatger de Negocis (5) Parelles (27) Viatgers en solitari (11) Famílies amb infants petits (1) Famílies amb infants grans (2) Grups (3)\nTots els tipus de viatgers (557) Parelles (305) Viatgers en solitari (151) Famílies amb infants petits (25) Famílies amb infants grans (32) Grups (44)\nSuite amb vista a la fortalesa


Cerdanyola | BELLATERRA.CAT\nBELLATERRA CULTURA|Elvira Fernández exposa els seus gravats al B’Art Ateneu de Cerdanyola\nPosted in Bellaterra, tagged B’Art Ateneu, Bellaterra Cultura, Cerdanyola, Elvira Fernández on 3 Desembre 2021|\n“L’art, en totes les seves formes, enriqueix el meu camí” (Elvira Fernández)\nAutoportret gravada d’Elvira Fernández|CEDIDA\nEl B’Art Ateneu acull fins al 7 de gener l’exposició Gravat, una mostra d’obres en diferents tècniques de gravat de l’Elvira Fernández, veïna de Cerdanyola i membre de l’Associació d’Artistes Plàstics.\nquedar captivada per aquesta tècnica que permet infinites maneres d’apropar-se a la creació. Elvira Fernández explica que gravar consisteix en traspassar una imatge des d’una superfície anomenada matriu, que s’haurà treballat prèviament i s’haurà entintat, a una altra superfície, que normalment és paper o tela. Aquestes matrius poden ser fusta (xilografia), coure o bronze (calcografia), pedra (litografia), linòleum (linogravat), i fins i tot actualment també s’utilitzen materials sintètics o procediments fotogràfics i digitals. El que tenen en comú aquestes tècniques és el procés d’inversió del dibuix des de la matriu al resultat final que és l’estampa.\nL’artista diu que “matriu i estampa es contraposen com un objecte i la seva reflexió en un mirall, resultant curiós que pel seu tiratge limitat i la seva producció artesanal, l’estampa d’un gravat es troba a mig camí entre l’obra artística única i la reproducció il·limitada per impremtes industrials”.\nElvira Fernández confessa que quan era petita, i sense saber que es tractava de gravats, ja es sentia fascinada “per aquells dibuixos fets amb multitud de línies i molt detallats que il·lustraven alguns dels contes que hi havia a casa seva”.\nL’exposició Gravat és un recull dels gravats que la seva autora ha anat fent en els últims anys, agrupats per temes i tècniques diferents, i que estan a la venda a preus que van dels 50 als 150 euros.\nGravat d’Elvira Fernández|CEDIDA\n1963, nascuda a Barcelona, actualment resideix a Cerdanyola del Vallès.\n1988/1990, estudis de ceràmica i escultura a l’Escola Massana de Barcelona.\n2007/2010, taller de pintura a l’Ateneu de Cerdanyola del Vallès.\n2010/2011, taller de gravat a l’Ateneu de Cerdanyola del Vallès.\n2011, col·lectiva de gravat a la sala Te.Art de Cerdanyola.\n2007/2011, col·lectives a l’Ateneu de Cerdanyola.\nFont: Elvira Fernández, Cerdanyola Info\nBELLATERRA IN MEMORIAM: Uralita va indemnitzar els veïns de la fàbrica d’amiant de Cerdanyola\nPosted in Bellaterra, tagged BELLATERRA IN MEMORIAM, Cerdanyola, Uralita, Víctimes de l'amiant on 18 Novembre 2021|\nEl Tribunal Suprem (TS) va confirmar el marc del 2021 la sentència que obligava a la Corporació Industrial de Materials de Construcció, coneguda anteriorment com a Uralita, a indemnitzar amb 2,3 milions d’euros a 39 afectats de la fàbrica que l’empresa va operar a Cerdanyola de Vallès entre 1907 i 1997.\nDedicat a les víctimes de l’amiant de la desapareguda fàbrica Uralita de Cerdanyola|FOTO: BELLATERRA.CAT\nEntre els afectats no només es troben familiars de treballadors de la fàbrica, sinó també veïns de les proximitats de la factoria que van ser perjudicats per la contaminació ambiental, segons la sentència feta pública. El tribunal, a més, va estimar parcialment el recurs presentat pels afectats i va incloure el danys morals derivats de les plaques pleurals en la indemnització.\nTòtem de Cerdanyola dedicat a les víctimes de l’amiant de la desapareguda fàbrica Uralita|FOTO: BELLATERRA.CAT\nLa Sala va desestimar el recurs interposat per l’empresa, ja que considerava que “tenia perfecta constància dels riscos que aquestes substàncies generaven per a la salut dels treballadors i de tercers” des dels anys quaranta del segle passat. També apuntava que la companyia “era conscient que la seva activitat industrial era anormalment perillosa”, el que l’obligava a extremar les precaucions necessàries, cosa que assegura no només no es va realitzar, sinó que va incrementar el risc en la gestió.\nLa fàbrica d’Uralita a Cerdanyola del Vallès va tancar el 1997|CEDIDA\nEl fibrociment, fibrociment d’amiant o uralita (nom comercial de la marca de l’empresa que el fabricava, provinent del mineral uralita, de presència fibrosa, és un material de construcció compost per ciment i fibres d’amiant que li donen una gran resistència mecànica alhora que una gran lleugeresa i resistència a la intempèrie. Per aquest motiu, s’emprava com a tancament de façanes, cobertes lleugeres o, bé, per a la fabricació de canonades o xemeneies. La inhalació de partícules d’amiant pot ser molt perjudicial per a la salut, pot produir fibrosi dels pulmons (asbestosi) o diversos càncers (de pulmó, mesotelioma…), fet que ha suposat la seva prohibició en la construcció.\nSituada a Cerdanyola del Vallès, la fàbrica Uralita produïa diversos materials fets de fibrociment, amb tal èxit que el nom de l’empresa ha acabat identificant-se arreu d’Espanya amb les plaques de fibrociment. Tant els treballadors de la planta com familiars i veïns dels treballadors es van veure afectats per inhalació de les partícules d’amiant. Una vegada tancada la planta, el terreny va estar anys sense utilitzar-se, fins a l’any 2000 en què van començar a construir-hi habitatges de protecció oficial.\nFont: El Triangle, Wikipèdia\nBELLATERRA KM0: Macrobarri per a 15.000 veïns amb la meitat d’habitatge protegit\nPosted in Bellaterra, tagged Bellaterra Km0, Cerdanyola, incasol, Macrobarri per a 15.000 veïns amb la meitat d’habitatge protegit, parc alba on 8 Octubre 2021|\nCerdanyola del Vallès reactiva el projecte d’expansió a l’entorn del Sincrotró, amb un gran parc de 200 ha i una àrea empresarial\nNo és fàcil trobar enmig de la densa trama metropolitana de Barcelona una extensió de terreny tan suculenta com aquesta.\nTerrenys del Parc de l’Alba, que aglutinarà empreses al voltant del Sincrotró, un nou barri residencial i zona verda|INCASÒL\nElena Freixa|L’anomenat Parc de l’Alba, 400 hectàrees sense urbanitzar a Cerdanyola del Vallès, fent frontera amb Sant Cugat, reactiva el projecte que l’ha de transformar del tot la dècada vinent. El consorci impulsor que formen l’Incasòl i l’Ajuntament de Cerdanyola preveuen aixecar-hi un nou barri amb 5.733 habitatges potencialment per a unes 15.000 persones, ubicar una zona empresarial al voltant del Sincrotró Alba i crear una àrea comercial i un gran parc que ocuparà 200 hectàrees.\nEl disseny de l’espai ha necessitat dècades per concretar-se -el projecte ja figurava al Pla General Metropolità (PGM) del 1976- i pel camí ha topat amb els tribunals, que el 2017 van anul·lar el Pla Director Urbanístic (PDU), denunciat per l’entitat ecologista Cerdanyola Via Verda (ACVV). Finalment, amb modificacions i amb la llum verda tant de l’Ajuntament com de la Generalitat, el projecte enfila la fase final per licitar les primeres obres l’any que ve i també comercialitzar les primeres parcel·les entre empreses que s’hi vulguin implantar.\nEl futur barri, que continuarà la trama urbana de Cerdanyola i creixerà cap a l’entorn de l’actual estació de Rodalies Cerdanyola Universitat, serà una zona residencial amb 5.733 habitatges, dels quals el 47% de protecció oficial, segons ha explicat la directora de l’Institut Català del Sòl (Incasòl), Mercè Conesa. La construcció es planteja a 10 o 15 anys vista com una opció per respondre a la demanda d’habitatge a l’àrea metropolitana de Barcelona, ha afegit la també exalcaldessa de Sant Cugat.\nEl futur projecte urbanístic metropolità a Cerdanyola del VallèsESTHER UTRILLA\nLa zona comercial és segurament un dels punts més espinosos del projecte, i ha canviat des del plantejament inicial, que proposava un gran centre comercial. La proposta va aixecar polseguera, entre altres coses, perquè hi ha oferta similar a municipis propers, com al mateix Sant Cugat. Ara, l’àrea comercial es planteja més petita, se situarà a prop de l’estació de Renfe i vol integrar-se amb oficines -un model inspirat en l’Illa Diagonal a més petita escala-. A canvi, s’ha ampliat el sostre dedicat a petit comerç situat en plantes baixes de les futures promocions.\nLa implantació d’empreses al voltant del Sincrotró Alba -que també prepara la seva ampliació- es vol aprofitar de la proximitat amb la UAB i els seus centres de recerca així com del Parc Tecnològic, ha explicat l’alcalde de Cerdanyola del Vallès, Carlos Cordón. “El projecte és una oportunitat de país després d’anys de molta lluita i gràcies a la complicitat de tots els implicats”, ha destacat l’alcalde socialista.\nRecreació del futur barri residencial i de l’àrea empresarial al fons, al voltant del Sincrotró.INCASÒL\nVerd sobre l’antic abocador\nUn altre dels punts del projecte que aixeca recels entre entitats i moviments veïnals és el que ha de resoldre la descontaminació dels terrenys de l’antic abocador de Can Planas, clausurat fa anys i sobre el qual ara s’ubicarà part del gran parc urbà. La Generalitat s’ha compromès a dur a terme els treballs de segellat: “Es faran amb un control exhaustiu”, subratlla Conesa, que destaca que les tècniques actuals permeten actuar amb seguretat i “aprofitar el sòl com han fet altres països”. El corredor verd ha de connectar els parcs naturals de Collserola i de Sant Llorenç del Munt-Serra de l’Obac.\nPel que fa a les infraestructures, el futur barri residencial es dibuixa tenint en compte projectes ferroviaris a l’horitzó, però que són ara per ara llunyans. L’actual estació de Renfe Cerdanyola Universitat seria el node d’un centre modal que connectaria el futur ramal de Ferrocarrils de la Generalitat de Catalunya (FGC) des de l’estació de Gràcia a Barcelona.\nA banda, es licitaran dos serveis de llançadora: un unirà l’estació de Rodalies amb Cerdanyola i Ripollet i l’altre amb l’estació de FGC de Sant Cugat. A banda, tots els futurs vials seran ciclables i estaran pensats per poder-los recórrer a peu. El segon pont que uneix el Parc de l’Alba amb la UAB s’ampliarà justament per garantir també el pas de vianants i bicicletes, i està previst un gran aparcament dissuasiu al costat de l’estació de tren.\nFont: Ara, Incasòl,\nBELLATERRA🔄CERDANYOLA: Transport públic entre Bellaterra i Cerdanyola\nPosted in Bellaterra, tagged Bellaterra, Cerdanyola, Transport públic entre Bellaterra i Cerdanyola on 29 Setembre 2021|\nHeu anat mai amb transport públic des de Bellaterra al centre de de Cerdanyola o Ajuntament? La daurada del trajecte pot durar entre 30 minuts i 1 hora.\nBus 648 a la Plaça del Pi de Bellaterra|FOTO: BELLATERRA.CAT\nEl bus 648 no fa servei el mes d’agost, ni dissabtes, festius o diumenges, i només estem a una distància de 5 kilòmetres!!\nEl bus 648 només fa servei de dilluns a divendres, de 06:00h a 21:00h, (hores puntes des de la parada de la Plaça del Pi de Bellaterra). No fa servei els dissabtes, ni diumenges, ni festius. Des de la parada a la N150 haureu de caminar a peu uns 15 minuts fins l’Ajuntament de Cerdanyola.\nAmb Renfe heu d’agafar els FGC fins a Volpolleres, caminar 10 m. fins l’estació Rodalies Sant Cugat, baixar a Cerdanyola Universitat i agafar R7 fins Cerdanyola del Vallès\nFont: Rodalies, Moventis,\nSOCIETAT: Cerdanyola impulsa la campanya “El gos va amb mi” per mantenir l’espai públic net de caques\nPosted in Bellaterra, tagged Bellaterra, Cerdanyola, El gos va amb mi, Lisboa, Societat on 18 Març 2021|\n✅ Alcalde Carlos Cordón: “Les caques de gos són un dels problemes més greus d’incivisme que tenim a Cerdanyola”\n✅ Una parella d’informadores es desplaçarà el dijous 10 d’abril caminant per la Plaça del Pi de Bellaterra, entre les 17h i les 21h\nVIST A LISBOA: Moto municipal amb depòsit aspirant les caques de gossos de les voreres.\nMoto de l’Ajuntament de Lisboa amb un depòsit aspirant les caques de gos de les voreres |FOTO (2017) BELLATERRA.CAT\nL’Ajuntament de Cerdanyola impulsa una campanya per mantenir l’espai públic net d’excrements\nL’Ajuntament de Cerdanyola posarà en marxa a partir del 22 de març una campanya de conscienciació ciutadana dirigida a les persones propietàries de gossos perquè es facin càrrec dels excrements de les seves mascotes i no les deixin al carrer sense recollir, així com diluir les seves miccions amb aigua i vinagre.\nSota el lema “El gos va amb mi”, la campanya se centra en el problema de salubritat i convivència que provoca deixar els excrements i orins dels gossos a la via pública, parcs, jardins, façanes i mobiliari urbà. L’objectiu és cuidar l’estat de l’espai públic, mantenir Cerdanyola neta i millorar la convivència entre el veïnat de la ciutat.\nLa campanya consisteix en l’establiment de punts informatius a diverses zones de la ciutat on dues persones educadores ambientals repartiran 3.000 kits entre les persones propietàries de gossos. Cada kit consta d’una bossa de cotó reutilitzable que conté: un dispensador de bosses ecològic, un paquet de bosses biodegradables i una ampolla reutilitzable per barrejar aigua i vinagre que ajuda a reduir l’impacte corrosiu que genera l’orina del gos.\nLa regidora d’Espai Públic, Serveis Urbans i Manteniment de Proximitat, Eulàlia Mimó, indica que tothom veu la brutícia als carrers, però que no som conscients de com es fa malbé el mobiliari urbà amb els pipins dels gossos que rovellen fanals, bancs i papereres i provoquen un alt cost econòmic en reposicions.\nEulàlia Mimó (Regidora d’Espai Públic), i Carlos Cordón (Alcalde de Cerdanyola) |CEDIDA\nL’alcalde de Cerdanyola, Carlos Cordón, remarca que amb aquesta campanya el govern segueix treballant en el manteniment de l’espai públic com una de les seves prioritats i recorda que van iniciar el mandat amb la campanya de recollida de trastos vells que s’acumulaven als contenidors d’escombraries.\nA més, afirma que s’està treballant per actualitzar l’ordenança de civisme que forma part d’aquesta feina de pedagogia que s’està fent.\nLa parella d’informadors/es estarà activa de dijous a diumenge del 25 de març al 18 d’abril.\nFont: Ajuntament de Cerdanyola, Lisboa


Nou impuls per millorar les condicions dels productors agroalimentaris a la comarca - Diari de Girona\nNou impuls per millorar les condicions dels productors agroalimentaris a la comarca\nEl Consell Comarcal del Baix Empordà presenta noves iniciatives conjuntes . Destaquen propostes per potenciar el rol dels pagesos a la cuina local\nacn/ddg 04.03.2019 | 23:52\nActe de signatura del conveni d'ocupació de qualitat, ahir a Girona. ddg\nActe de signatura del conveni d'ocupació de qualitat, ahir a Girona.\nEl Consell Comarcal del Baix Empordà proposa millorar les condicions laborals dels productors agroalimentaris. En aquest sentit, ha llançat la xarxa Tràmec, que agrupa productors agroalimentaris, administracions, sindicats i la Universitat de Girona (UdG), per debatre noves polítiques que vagin en aquesta línia.\nL'acte de presentació de les noves iniciatives es va fer ahir a la seu de la Generalitat a Girona, on es va explicar que un dels principals reptes és trencar amb «la imatge estereotipada» de l'agroalimentació que hi ha actualment.\nEn aquest sentit, una de les propostes que hi ha sobre la taula és que els cuiners de l'Empordà preparin plats amb productes de proximitat i que siguin els mateixos pagesos i pescadors que els serveixin a la taula. A més, la xarxa també vol potenciar la figura de la dona dins del camp.\nLa figura de la dona\nPer complir els objectius, la millora de les condicions laborals és el principal eix d'acció que s'ha marcat la xarxa Tràmec de cara als propers anys. Aquesta associació està liderada pel Consell Comarcal del Baix Empordà però compta amb 44 membres més, entre ells els mateixos productors agrícoles, ajuntaments de la zona, el Departament d'Agricultura, els sindicats, la Universitat de Girona o la confraria de pescadors de Palamós.\nSi bé ja fa anys que aquesta xarxa funciona per potenciar la indústria agroalimentària de la comarca, ara s'han fixat l'objectiu d'«incorporar la mirada dels treballadors» per tal de poder millorar les seves condicions laborals. Així ho va detallar ahir el president del Consell Comarcal del Baix Empordà, Joan Català. Per fer-ho, Comissions Obreres s'ha sumat a aquest projecte, en què ha remarcat el problema que comporta la temporalitat de les explotacions agrícoles. Això comporta una inestabilitat del sector que caldria corregir.\nPer altra banda, la directora dels serveis territorials d'Agricultura, Ramaderia, Pesca i Alimentació a Girona, Elisabet Sànchez, també va remarcar la importància de centrar-se en potenciar les dones que estan al capdavant d'explotacions agrícoles i ramaderes. Segons la directora dels serveis territorials, «la dona ha quedat totalment invisibilitzada» en el sector primari durant molts anys.


La Caixa de Solidaritat cobreix els 13.000 euros de responsabilitat civil exigits als encausats de l'1-O a Mont-roig | Reusdigital.cat diari de Reus. Notícies i actualitat del Camp de Tarragona\nEl municipi organitza unes jornades solidàries per recaptar fons pels represaliats\n02 d'Octubre de 2019, per Alba Cartanyà\nLa Caixa de Solidaritat s'ha fet càrrec dels 13.300 euros que el jutge demana als tres encausats de Mont-roig per presumptes delictes d'atemptat contra l'autoritat (a dos se'ls acusa també de lesions a agents de la Guàrdia Civil durant el referèndum de l'1 d'octubre de 2017). Per aquest motiu, des del municipi s'han organitzat una sèrie d'actes per tal d'omplir altra vegada la Caixa: "Els diners s'han de tornar a posar, sols no entren", indiquen des de l'ANC de Mont-roig a aquest mitjà.\nTal com va avançar fa uns dies reusdigital.cat, el ministeri fiscal i l'advocacia de l'estat demanen penes de presó per als tres veïns de la localitat del Baix Camp. El procediment encara està obert, però s'exigeix als acusats un total de 13.300 euros en concepte de responsabilitat civil que finalment ja s'han pogut dipositar gràcies a la Caixa de Solidaritat. Salvador Mestre, membre de l'Associació d'Advocats Voluntaris 1 d'octubre, una entitat que ja suma una setantena de professionals que ofereixen el seu servei a la ciutadania de manera gratuïta, explica que "aquests diners s'han d'avançar per si finalment són declarats culpables". Indica que ara estan "pendents de l'apel·lació de diverses interlocutòries" i que, segurament "anirà per llarg". Assegura que és "poc probable" que cometessin els fets que se'ls imputen, sobretot tenint en compte "com anaven de preparats els agents" i, per això, avança: "Només podem esperar una sentència absolutiva".\nTitelles, màgia i el Bou de Reus\n'Objectiu 13.300' és el nom amb el qual han agrupat el seguit d'activitats organitzades per l'ANC amb la col·laboració de les Àvies i Avis per la Llibertat de Mont-roig i el CDR Mestral. Van començar el passat 1 d'octubre amb una marxa de torxes pel poble. Per aquest cap de setmana estan previstes altres propostes. El dissabte dia 5, a partir de les 6 de la tarda, hi haurà actes per als més petits: titelles, màgia, una xocolatada i la presència del Bou de Reus i la Tortugueta de Marçà.\nA les 10 de la nit començarà el concert, per un donatiu de 10 euros, presentat per l'actor David Bagés amb actuacions de diferents artistes, com Cesk Freixas, Joan Rovira, Pepet i Marieta, Nats, Miquel Pujadó, Xaviu Ciurans (del grup Gertrudis), Guillem Anguera, Sound System, entre altres. Per al diumenge dia 6 està previst un vermut popular amb actuacions en directe de Joan Masdeu, l'Alba de Riudoms, Rampaire i també dels Xiquets de Reus, així com tallers infantils i parlaments de persones del teixit social.\nUn dels artistes col·laboradors, Cesk Freixas, ha reivindicat en aquest mitjà que "en un moment d'excepcionalitat social i política com el que vivim, és molt necessari que la societat civil organitzi esdeveniments solidaris" perquè, ha remarcat, "els casos repressius són molts". I ha afegit: "Els treballadors culturals no podem mostrar-nos aliens a les reivindicacions i als problemes del nostre poble". El cartell del concert de dissabte ha estat envoltat de polèmica per la falta d'artistes dones. Davant d'això, l'organització ha assegurat a reusdigital.cat que es tracta d'un fet "casual", ja que precisament els grups femenins no tenien disponibilitat i que ho estan intentant "arreglar". Freixas creu que "els actes solidaris se solen organitzar a contra-rellotge" i això dificulta una "organització pulcra", tot i que això, indica, "no pot ser mai una excusa". Opina que "és evident que al cartell actual hi manquen dones i que aquest és un debat que fa falta tenir molt més sovint en si dels moviments socials i en l'espai musical".\nA banda d'aquestes iniciatives de Mont-roig, "diversos pobles veïns estan ajudant", com Montbrió, Botarell o Cambrils, indica Imma Margalef, membre de l'ANC de Mont-roig. Es mostra optimista i afirma que, des de l'entitat, s'espera que "amb la col·laboració de tothom s'arribi a la xifra o se superi".


Parapa: registre en línia Dansa de la ciutat. Jugar jocs gratuïts en línia parapa\nNoms alternatius: Parapa, parapa\nJugar a Parapa: Dansa de la ciutat\nParapa en línia - joc de rol multijugador en línia gratuït, implementat en un format poc habitual per al CIS simulador social. El que tot està lligat al ball - tot és només amb la finalitat de crear un ambient únic i exclusiu en el joc, i tot el joc en línia parapa va ser creat per donar als jugadors l'oportunitat de fer noves amistats agradables, fer nous amics a la xarxa i fora d'ella, i potser fins i tot conèixer a la seva ànima bessona. Així és, perquè el joc té una oportunitat especial per celebrar un casament. Tot el que es necessita per poder casar-se - és trobar una núvia o el nuvi, i amb ell, anar a una església on solemnement coronat. Joc en línia parapa pena provar almenys una vegada per reproduir-lo.\nUneix-te a la parapa joc no pren molt de temps i és un procediment molt simple. Vostè haurà d'entrar a:\nEl nom del seu personatge del joc\nContrasenya per a l'accés al joc\nUn cop a la bústia de correu electrònic rebran una carta notificant que la parapa completa el registre, vostè pot descarregar el client i començar a jugar.\nRequisits del sistema El joc és bastant indulgent, jugar parapa, ha de tenir:\nProcessador amb una freqüència de rellotge de 700 MHz\n128 MB de targeta de vídeo\n4.5 GB d'espai lliure en disc en el disc dur\nJoc parapa línia inherentment és un arcade avançada i que és el que captiva i jugar. Els controls són molt senzills i tot el que necessita saber - és un parell de claus bàsiques. Total a la seva disposició, hi ha quatre moviments obligatòria a una dotzena de passos i trucs nombre enorme de combo. Per tal d'esdevenir el rei de la pista de ball, vostè necessitarà un tren molt ràpid la seva reacció. Així que aquesta és manera senzilla als carrers comencen país dansa celebritat molt real. Per descomptat, una de coneixements tècnics serà més que suficient, haurà de mantenir el mateix ritme, seguir el ritme, però no és tan fàcil com pot semblar.\nLa majoria dels passos de ball en el joc es mesuren en un nombre fix de punts determinat per la qualitat de l'execució d'aquests moviments. Començar a jugar el joc en línia parapa no es descomptarà un indicador joc tan important com unitat. Això és anàleg al sistema combinat que li permet realitzar trucs molt complexos i combinacions de dansa que es valoraran ricament.\nParapa Jugar joc d'assegurança de gaudir no només dels ballarins professionals, i els que mai han provat a mi mateix en aquest paper. Els jocs socials estableix que els herois en l'editor del joc van pensar al detall i és una gran eina per a la creació d'un personatge únic. La seva imaginació serà el seu ajudant real, perquè no hi ha restriccions a l'hora de crear un personatge en el joc no. El teu personatge pot semblar, la qual cosa solament desitja: es copiarà tu o bé tot el contrari - que depèn de vostè.\nEn el joc hi ha quatre tipus de moneda del joc:\nPunts van guanyar durant els balls\n[_15_ _16_  Comprovacions] es poden comprar a la subhasta\nMonedes són essencialment equivalents a la moneda reial que vostè posa en el joc\nBall mateix tipus de recompenses s'emeten a vostè per la victòria en una varietat de duels de ball o tornejos. Per cert, el prestigi cosa i competir per ell és, sens dubte val la pena\nAquesta varietat de joc amb diners, es pot passar de forma segura en la compra d'unes o altres característiques en forma de roba, sabates, accessoris o elements de la seva guarda-roba. Si vostè es preocupa per la seva situació, vostè pot fins i tot aconseguir una moto o un cotxe. Cal tenir en compte que el joc parapa més interessant quan, a més de va parapa jugarà més i els seus camarades.\nEl joc té un sistema de clans, trobant que entre altres coses dóna també un avantatge real.\nResumint Itok sota totes descrit anteriorment, cal dir que el joc parapa gran, que li donarà un temps inoblidable en el món virtual de ball i permeten tenir un parell d'interessants nous amics. No perdre el temps, registrar-se i refrescar-vos a la ciutat real de la dansa!\nJocs Jocs MMORPG en línia Parapa: Dansa de la ciutat


Ebri Knight, la lluita de 'Guerrilla' com a filosofia | Tresdeu.com\nEbri Knight, la lluita de ‘Guerrilla’ com a filosofia\nRedacció | 6 abril 2018\nRedacció - 6 abril 2018\nEbri Knight ens visiten i ens ofereixen una entretinguda entrevista. Dos dels seus membres Albert Avilés i Arnau Aymerich ens parlen sobre la banda, el disc Guerrilla, l’evolució del seu so… També aborden de la lluita de guerrilla com a filosofia de música. Fan una comparació sobre què significa girar per Alemanya i la diferència amb actuar per ací.\nLa cançó del Festivern\nDesprés de parlar-nos sobre l’evolució de la banda recorden amb bona cara la col·laboració que van fer amb Tesa i Pupil·les. La cançó del Festivern va ser una bona excusa per divertir-se i obrin la porta a noves propostes i col·laboracions. També hi reivindiquen la presència femenina i feminista a la música. Considerant primordial cedir l’espai que ha estat fins a dia de hui majoritàriament masculí.\nEbri Knight, el folk rock renovat\nHas escoltat el nou “temasso” del Festivern?\nEls Jóvens ens expliquen com són “Les xiquetes de hui en dia”\nEbri Knight, Entrevistes, Folk, tresdeu.tv\nValenciApp, el Tripadvisor dels establiments en valencià\nQuiz: endevina com continuen les “valencian quotes”\nDesvelat el potent cartell del 40é Aplec dels Ports – Tresdeu.com - 1 juny 2018\n[…] del País Valencià. Als caps de cartell abans esmentats també i trobem el rock-folk d’Ebri Knight i la rumba rock de Pepet i Marieta. Les actuacions de música tradicional valenciana correran a […]\nConsulta el gran cartell del Trovam! - Pro Weekend de Castelló – Tresdeu.com - 2 octubre 2018\n[…] Castelló. D’aquesta manera, la capital de La Plana vibrarà amb l’energia dels maresmencs Ebri Knight i la seua fusió de ritmes mediterranis, melodies celtes i punk. El duet format per Arnau Tordera […]\n5 videoclips per encetar la setmana a Música, Notícies, Videoclips\nAmor tòxic i dependència emocional: així és el nou thriller valencià a Notícies


Josep Costa: «Les amenaces que llança el Constitucional les redacta Soraya»\nA.G. | 31 gener 2018\nEl vicepresident del Parlament de Catalunya, l'eivissenc Josep Costa, va ser ahir al programa del Canal 3/24, 'Més 3/24' que dirigeix i presenta Xavier Grasset.\nEl conductor del programa va entrevistar Josep Costa, vicepresident primer de la mesa del Parlament, sobre la situació creada després de l'ajornament de la sessió d'investidura.\nCosta va reconèixer que «Tornam a ser en territori desconegut» ja que, «no està clar si el compte enrere de dos mesos que activa l'automatisme d'unes noves eleccions ja està en marxa».\nCosta va declarar que «El Tribunal Constitucional ens ha dit que no és culpa seva que es vulnerin els nostres drets», drets com el de la el dret a la immunitat parlamentària o la inviolabilitat dels diputats pel seu vot. Costa va afegir que «les amenaces que llança el Tribunal Constitucional les redacta Soraya Saenz de Santamaria» ja que «el tribunal es limita a reproduir els escrits que presenta el govern espanyol».\nD'altra banda Josep Costa també va explicar que després dels resultats del 21 de desembre, els espanyolistes «ja no es poden atribuir allò de la minoria silenciosa i allò de que els independentistes guanyen perquè l'altra gent no va a votar», ja que les eleccions amb més participació les ha guanyat clarament l'independentisme.\nPer Niciesa?, fa dervers d'un any\nQualcú que, si ha anat mai a escola, no l´aprofità.\nPer Les coses pel seu nom, fa dervers d'un any\nEspanya té de país democràtic, el que Suècia de país tropical.


L'ètica i les formes en política\nAcabem de sortir de l'estat de confinament i l'escenari polític (on s'ha d'incloure part de l'estament judicial, donada la seva capacitat d'incidir directament en la política i les eleccions) s'està movent...\nCrits i sorolls, rellegint la història\nEn els darrers dies sembla que s'han obert les comportes que mantenien una certa contenció verbal i dialèctica. O potser s'ha vist reduïda la dificultat de poder aparèixer als mitjans públics, fet que...\nCentralització, descoordinació o improvisació: què marca l’agenda política?\nQuan és més necessari que mai saber que hi ha un camí traçat per poder avançar, quan es demana que les actuacions dels qui en aquests moments han assumit la responsabilitat de trobar una sortida siguin...\nLa Covid-19, l'economia i les crisis que vindran\nL'evolució de la pandèmia, està generant un volum important d'informació en relació amb el desenvolupament d'aquesta. De fet la salut, la vida de les persones és el més important en aquests moments i...\nSalvar vides i fer política\nEn uns moments com els actuals, en els quals ens trobem en un confinament necessari per poder superar l'actual pandèmia que s'ha escampat per quasi tot el món, parlar d'interessos partidistes, resulta, no tan...\nFinalment, després de 20 anys, es va posar en marxa el passat dia 13 de gener el tan anomenat Corredor del Mediterrani. De fet si ens atenim a les declaracions tant dels usuaris de la línia ferroviària, com...


Atoll by Antonio Citterio, el nou sistema de seients B&B Italia | MIRSA interiorisme & mobiliari\nAtoll by Antonio Citterio, el nou sistema de seients B&B Italia\nAtoll de B&B Italia és el nou sistema de seients firmat pel reconegut dissenyador Antonio Citterio. Un univers d’elements que es connecten entre si per a crear una àmplia varietat de solucions.\nEl dissenyador s’inspira en els Atols per a donar nom i forma a la seva nova col·lecció, petites illes oceàniques coral·lines que tanquen un petit món propi al seu interior.\nEl sistema es compon de reposabraços i respatllers de diferents formes i mides, que s’uneixen al voltant de les estructures de Suport per a obtenir seients sempre diferents, des dels grans sofàs clàssics a pufs separats o espaioses chaise longues.\nAtoll està composat per plataformes bàsiques en diverses mides (190 x 240 cm i 90 cm de profunditat o 130 cm x 140 cm de profunditat), que poden utilizar-se individualment o combinar-se entre si.\nLa combinació perfecta entre tradició i innovació\nEls elements d’Atoll és connecten magistralment gràcies a l’extrema cura amb la que es seleccionen els materials dels recobriments, que inclouen una àmplia selecció de teles i una àmplia gamma de cuirs.\nA MIRSA interiorisme & mobiliari som distribuïdors oficials B&B Italia i disposem en exclusiva del sistema Atoll d’Antonio Citterio. Per a més informació, visiti el nostre Showroom o contacti amb nosaltres.


El ple debat avui sobre les barraques del Castell, la ràtio d'alumnes a P3 i el nombre d'agents dels Mossos a Rubí - Política - Rubí TV\nEl ple debat avui sobre les barraques del Castell, la ràtio d'alumnes a P3 i el nombre d'agents dels Mossos a Rubí\nEls regidors també parlaran sobre víctimes de terrorisme i de la gestió dels serveis funeraris i de les escoles bressol\nEl ple de març tindrà lloc aquest dimecres a partir de les 19h i comptarà amb un total de dotze mocions. Com ja és habitual, la sessió es podrà seguir en directe per videostreaming a través del web municipal.\nLa primera de les mocions és de VR, que demanarà als regidors que donin suport a una proposta per la qual la subministradora d'energia de l'Ajuntament signi un conveni contra la pobresa energètica (veure notícia). Veïns per Rubí també demana al govern que puntuï amb més punts les empreses més verdes.\nAUP portarà a aquest ple un total de 3 mocions. La primera demana incrementar el nombre de panells informatius a la xarxa de centres cívics, equipaments culturals i esportius per a la difusió d'activitats d'entitats i de l'Ajuntament (veure notícia). La segona, demana que es faci un estudi sobre la precarietat laboral a la ciutat amb l'objectiu d'identificar les principals problemàtiques i emprendre les mesures necessàries en el pla de les polítiques públiques municipals (veure notícia). Finalment, l'AUP tornarà a portar al ple la gestió del tanatori municipal (veure notícia). En aquesta ocasió, insten l'empresa Montserrat Truyols a fer públics de forma clara i entenedora els serveis i tarifes vigents, i demanen a l'Ajuntament que revisi l'actual contracte i que es creï una ordenança fiscal que reguli la presentació dels serveis funeraris.\nEn aquest ple de març, Ciutadans (C's) presenta una moció per reclamar a la Generalitat més agents dels Mossos d'Esquadra per poder garantir millor la seguretat a la ciutat (veure notícia). A més, una segona moció demanarà estudiar l'impacte de la devolució de plusvàlues (veure notícia).\nEl grup municipal de CDC (ara PDeCAT), portarà al ple la problemàtica amb les barraques i horts alegals ubicats a l'entorn del Castell i la via del tren d'FGC. El Partit Demòcrata vol que l'Ajuntament realitzi inspeccions urbanístiques i que Serveis Socials actuï per evitar la propagació d'aquest 'barri de faveles', en paraules de Víctor Puig (veure notícia). A més, el PDeCAT també proposarà millorar les instal·lacions del CEF Can Mir i impulsar iniciatives sorgides del món associatiu de promoció de l'esport inclusiu com ara el Club Escola de Futbol Can Mir (veure notícia).\nEn el cas d'ICV, la primera de les mocions demanarà un compromís ferm del ple per evitar el tancament de grups de P3 el curs vinent (veure notícia). Els ecosocialistes també suggeriran als regidors incloure la perspectiva de gènere als propers pressupostos municipals (veure notícia).\nEl PP parlarà de les víctimes del terrorisme i del seu reconeixement durant aquesta sessió plenària. Es tracta d'una moció que els populars no han presentat a la premsa, però que insta l'Ajuntament a homenatjar el col·lectiu de víctimes del terrorisme mitjançant la instal·lació d'un monument a Rubí i celebrar anualment un acte commemoratiu l'11 de març.\nFinalment, el PSC presenta una moció al ple que reclama al Departament d'Ensenyament de la Generalitat que elabori una nova proposta de corresponsabilització de costos i de sosteniment i de places per a infants de 0 a 3 anys en llars d'infants de titularitat municipal (veure notícia).\nD'altra banda, durant la sessió plenària de març se sotmetrà a votació el projecte executiu d'urbanització de la primera fase de l'aparcament del carrer Mallorca, molt desitjat pels veïns de Ca n'Oriol, i el Pla d'Inversions del servei del Cicle de l'Aigua pels anys 2017-2018, entre altres qüestions.\nbueno bones mocions pero ... i ERC? la del PP cal? s'ha d'homenetjar I TANT! pero això hauria de ser un acte i no cal un moció ... altres problemes té la ciutat. Sobre la radio ... hauria de tancar .. quanta audiencia té? que ens costa? 1 milio € l'any? una barbaritat ... les barraques del castell cada cop n'hi ha mes!\nquants arbres es carregaran per fer un parking? que de verd no anem sobrats a la ciutat... quan plantaran els arbres que falten al passeig de la riera? fa anys que estan sense plantar ...\nPues hoy el pleno está interesante. Muchos temas de Rubí


Les mesures més estrictes sobre el coronavirus porten a un rosari de cancel·lacions - MésEconomia\nLes mesures més estrictes sobre el coronavirus porten a un rosari de cancel·lacions\nQueden suspesos o ajornats congressos, audicions escolars, estrenes teatrals...\nCantata "Animalada de Cançons" de l'Hospitalet del Llobregat\nEl llistat de cancel·lacions és llarguíssim i no l’acabarem. Moltes activitats s’han anul·lat en qüestió d’hores. Cal recordar que a la roda de premsa que ha fet el govern aquest dimecres han deixat ben clar que, a més de la responsabilitat personal de cada un dels organitzadors i participants, les directrius donades no són “recomanacions” sinó “resolucions” i es poden imposar sancions a qui no compleixi.\nEl Gran Teatre del Liceu suspèn l’estrena de ‘Lohengrin’, de Wagner, programat per del 19 de març al 5 d’abril. També el seu espectacle escolar i familiar “El Monstre del laberint” per als dies 24, 27 de de març i 1 i 4 de d’abril.\nEl món educatiu n’ha estat particularment afectat. A l’Hospitalet, a l’Auditori Barradas, s’ha suspès, per primera vegada en quaranta anys, el cicle Sessions Musicals Escolars.\nEl món de les sales alternatives o de petit format (Maldà, Tantarantana…) ja han anunciat que suspenen la seva programació i museus com el MNAC han perdut fins a un 20% de visitants.\nS’ajorna la fira Spannabis de Cornellà de Llobregat que s’havia de celebrar del 13 al 15 de març i esperava rebre més de 20.000 visitants\nS’ajorna el Festival Internacional de Patchwork de Sitges que s”havia de celebrar del 12 al 15 de març amb 116 expositors\nSabadell ajorna la Fira de l’Ocupació i la fira A Sabadell som clicks que s’havia de celebrar el proper mes d’abril, i la fira A Sabadell som clicks, que estava prevista pel mes de maig i que es farà al juny.


El camp valencià perd 320 milions d'euros per la sequera - Diari La Veu\nEscriba el número 312222\nEl camp valencià perd 320 milions d'euros per la sequera\nLa Unió reclama mesures urgents per a pal·liar els danys\nImatge de cereals sense créixer afectats per la sequera.\nLa part més important de les pèrdues, segons un estudi de la Unió de Llauradors, se les emporta el cultiu dels cítrics amb 240 milions d'euros en sobrecostos productius durant aquesta campanya 2013-2014 ('clareta' i ratllada, increment del cost energètic del reg, baixos calibres, tractaments contra plagues); seguit pel cultiu de l'ametler amb més de 27 milions d'euros de pèrdues, l'olivar amb més de 23 i el cereal amb vora 17 milions.\nEn la ramaderia extensiva, només en els sectors d'oví-caprí i boví ja són de 13 milions d'euros (10,8 en el primer i 2,8 milions d'euros en el segon). A totes elles cal sumar-li les pèrdues previsibles i no quantificables de moment en l'apicultura, en el cultiu de la vinya o en la fruita d'estiu o molt possiblement en la ramaderia intensiva si no plou.\nEn el cereal es dóna pràcticament per perduda la totalitat de la collita, en fruita seca hi ha ametles seques en els arbres i en algunes zones els arbres poden morir davant la falta d'aigua, en el cultiu de l'olivera, actualment en fase de floració i quallat, el minvament de la collita següent serà molt significativa.\nEn la fruita d'estiu s'observa falta de calibre i la vinya brota de manera deficient. La ramaderia extensiva pateix la falta de pastures naturals i l'increment en la compra de pinso.\nLa sequera comporta unes clares repercussions en el sector agrari del País Valencià, tant per a les zones de regadiu com per a les de secà. En les de regadiu provoca una disminució del nivell dels aqüífers i una salinització dels pous de reg en les zones litorals, un augment de les plagues, l'increment dels regs i consegüent augment del cost energètic en un moment on les tarifes elèctriques tenen un preu molt elevat i un increment de les plagues i la pèrdua en quantitat i qualitat de la producció que són encara més significatives en les zones de secà i a les quals hem d'afegir la previsible pèrdua d'arbrat.\nAmeles seques afectades per la sequera.\nRamón Mampel, secretari general de la Unió, ha anunciat que “ja hem traslladat la nostra proposta de mesures urgents a adoptar tant al president Alberto Fabra, com al conseller José Ciscar perquè en el sector agrícola aquest període de sequera i altes temperatures persistents està provocant nombroses pèrdues que tindran una repercussió directa en la disminució d'ingressos dels agricultors que comporta un major endeutament i, per tant, una pèrdua de la capacitat d'invertir en el cultiu en particular i en l'explotació en general”.\nSegons la Unió, la situació és molt greu ja que abril ha sigut el més càlid des que hi ha dades en els principals observatoris del País Valencià i en el període entre l'1 d'octubre i el 30 d'abril (any hidrològic) és del 65% en la mitjana del territori.\nTot el territori està en dèficit i, aproximadament en el 20% del mateix, el volum de pluges acumulat en l'actual any hidrològic no arriba ni al 25% del que seria normal en aquest període de set mesos.\nSegons la Unió de Llauradors, amb tanta escassetat de precipitacions, la primera conseqüència és la falta d'humitat del sòl, de manera que està molt sec, amb menys del 10% d'humitat pel que fa al màxim de capacitat desitjat, en una mica menys de 9.000 km², el 40% del territori.\nMesures generals que sol•licita la Unió\nLa Unió reclama una sèrie de mesures al Goven estatal i Generalitat per a pal•liar aquestes importants pèrdues, tant amb caràcter general per a tots els cultius i sectors ramaders afectats com específics per a alguns.\nAixí, demana la constitució urgent d'una Comissió de Seguiment de la Sequera, composta per les entitats representatives dels sectors afectats per analitzar l'evolució de la sequera i proposar mesures preventives i compensatòries, i també la concessió d'ajudes directes a les explotacions amb danys per sequera pels increments dels costos.\nEn tercer lloc, demana la concessió d'ajudes d'Estat (ajuda de mínims), de 15.000 € per empresa agrària en tres anys i la reducció del mòdul en l'IRPF per a les explotacions i activitats agràries afectades, així com la Condonació (en cap cas exempció) del pagament de l'Impost de Béns Immobles de naturalesa rústica corresponent a l'exercici 2014 en considerar que es tracta d'un tribut local, que la pèrdua d'ingressos dels ajuntaments i diputacions provincials siguen compensats amb càrrec als pressupostos generals de l'estat i, en aquells casos que s'haja realitzat el pagament del mateix, es realitze una tornada de l'import.\nA més a més, la Unió exigeix una bonificació del 100% en el pagament de les cotitzacions a la Seguretat Social per contingències comunes corresponents al període comprès entre abril de 2014 i maig de 2015, tots dos inclosos ; exempcions per a l'any 2014 del cànon de regulació i tarifa d'utilització de l'aigua establit per la Llei d'Aigües per a les explotacions de regadiu; reducció de les tarifes elèctriques per al reg mitjançant Decret i la posada a punt i manteniment dels pous de sequera.\nFinalment, reclama l’establiment d'una línia de préstecs ICO amb interès subvencionat per als afectats per la sequera: explotacions de boví, oví, caprí, equí i porcí en règim extensiu o apicultura, explotacions agrícoles de secà i les de regadiu afectades per la sequera. El termini de devolució serà de cinc anys, amb dos de manca en el pagament del principal i dels interessos, que han de subvencionar fins al 75% i sense cost d'avals.\nPel que fa les mesures específiques per al cultiu del cereal, la Unió reclama poder llaurar la superfície sembrada per a deixar-la en guaret abans de finalitzar el període obligatori que s'estableix per complir amb la condicionalitat, així com que la Conselleria d'Agricultura, d'ofici, permeta l'entrada de bestiar en les parcel•les sembrades sense que açò afecte al compliment de la condicionalitat.\nPel que fa a les mesures específiques per als cultius de fruita seca, la Unió exigeix ajudes a l'arrencada i a la reposició del potencial de producció agrícola danyat per la sequera, cofinançades per l'Administració General de l'Estat i les Comunitat Autònomes.\nRespecte a les mesures específiques per a la ramaderia extensiva sol•licita ajudes als ajuntaments per a la construcció d'abeuradors o millorar els actuals punts de subministrament; ajuda directa per als costos addicionals de l'alimentació a conseqüència de la sequera (s'inclou l'apicultura); i autorització d'ofici per a permetre pastar en parcel•les sense afectar la condicionalitat ni les ajudes PAC.\nEstudis per a la localització d'aqüifers\nFinalment, pel que fa les mesures generals a adoptar sobre el recurs aigua (a aplicar segons zones), la Unió reclama la realització urgent dels estudis pertinents que localitzen els aqüífers i puguen de manera racional proveir manques puntuals; que els Plans de Demarcació de les confederacions hidrogràfiques contemplen les aigües subterrànies, ja que representen la majoria de recursos d'aigua dolça dels quals es pot disposar; la utilització de les aigües residuals degudament tractades, depurades i dessalades els volums de les quals són llançats, majoritàriament, al mar i que poden salvar part de l'arbrat de secà, així com la utilització amb caràcter d'urgència de les aigües salobres que en molts llocs estan localitzades molt superficialment i que poden ser tractades ràpidament per al seu aprofitament. A més, la Unió sol•licita l’engegada de les dessaladores que encara no s'han engegat i que poden alliberar quantitats importantíssimes de recursos per al sector agrari.\nEscriba el número 605951